ફિલ્મમાં હીરો બનતો શરીબ હાશમી એક પણ ઍન્ગલથી આપણા ટિપિકલ બૉલીવુડ હીરોની વ્યાખ્યામાં ફિટ બેસતો નથી, પરંતુ ચલતાફિરતા બૉમ્બે ટૉકીઝ જેવા સનીની ઍક્ટિંગમાં ખરેખરી જીવંતતા દેખાય છે એટલું જ નહીં, આ ફિલ્મે માત્ર પ્રોમો પરથી તેના ડાયલૉગ થકી જ લોકોમાં કુતૂહલ જગાડેલું અને એનું શ્રેય પણ આ શરીબ હાશમીને જાય છે. ડાયલૉગ્સ લખવામાં પણ તેણે જ કલમ ઉપાડી છે. શરીબ હાશમી અને તેના જોડીદાર એવા ઇનામુલ હકની અફલાતૂન ઍક્ટિંગે આખી ફિલ્મમાં ક્યાંય કોઈ મોટી સ્ટારકાસ્ટની ખોટ વર્તાવા નથી દીધી.